./data/phi2331/phi017/phi2331.phi017.perseus-lat2.xml
David Magie
scribere autem ordiar qui post sequentur, quorum Alexander optimus et cum cura dicendus est, annorum tredecim princeps, semestres alii et vix annui et bimi, Aurelianus praecipuus et horum omnium decus auctor tui generisClaudius, de quo vereor ad Clementiam tuam scribens vera dicere, ne malivolis adulator videar esse, sed absolvar contra livorem improborum, cum et apud aliosclarum esse perspexerim  his iungendi sunt Diocletianus, aurei parens saeculi, et Maximianus, ut vulgodicitur, ferrei, ceterique ad Pietatem tuam  te vero, Auguste venerabilis, multis paginis iisdemque disertioribus illi prosequentium quibus id felicior natura detulerit,his addendi sunt Liciniusatque Maxentius, quorum omnium iusin dicionem tuam venit, sed itaut nihil deeorum virtute derogetur  non enim ego id faciam quod plerique scriptores solent, ut de iis detraham qui victi sunt, cum intellegam gloriae tuae accedere, si omnia de illis, quae bona in se habuerint, vera praedicaro